Borovskij (Tjumena provinco)

Borovskij () estas urbotipa loĝloko en Tjumena distrikto (Tjumena provinco, Rusio), centro kaj la sola setlejo de Borovska kampara municipo ().

 Geografio 
Borovskij situas ĉe la okcidenta bordo de lago Andrejevskoje, proksimume 5 km for de la sud-orienta rando de Tjumeno. Ĝia nordorienta parto lokiĝas inter la ŝoseoj R-402 kaj E22, la nordokcidenta etendiĝas inter la ŝoseo E22 kaj R-254, dum la sudorienta situas inter la ŝoseo R-402 kaj vilaĝo Vinzili.

 Loĝantaro 

 Administrado 

La  Borovskij ricevis statuson de urbotipa loĝloko. Estis establita Borovska Vilaĝa Konsilio ().

De la  ĝis la  ĝi subiĝis al la Tjumena Urba Konsilio.

 Historio 

En 1910–1913 estis konstruata fervojlinio Tjumeno — Omsko, kiu estis unutraka, do post ĉiuj 5–10 km estis kreataj preterpasejoj. La dua de Tjumeno preterpasejo N 20 ricevis la nomon Lago Andrejevskoje (). Tie aperis budo de trakforkisto kaj mastrumaj konstruaĵoj. Poiomete apude kreiĝis vilaĝo, kiu en 1949 ricevis statuson de urbotipa loĝloko. Sian nomon ĝi ricevis danke al pinaj arbaroj, ĉirkaŭantaj ĝin kaj nomataj ruse bor. En 1939 tie troviĝis 10 domoj de fervojistoj.

En 1940 komenciĝis minado de torfo en la apuda marĉo Borovoje-2, kie oni trovis industrie gravajn torfotavolojn je areo preskaŭ  kun averaĝa profundeco 1,7 metroj. Dum la Dua mondmilito estis konstruita etŝpura fervojo, laŭ kiu torfo estis transportata al elektrostacio en Tjumeno kie ĝi estis uzata kiel fuelo. En 1956 la torfa entrepreno estis grave rekonstruita, por la torfominado oni komencis uzi frezomaŝinojn. En 1959 ekfunkciis la Tjumena TEC-1, do la torfo el Borovskij iris tien. Meze de la 1980-aj jaroj la torforezervoj estis preskaŭ komplete elĉerpitaj, TEC-1 transiris al uzado de torfo el Tarmani. La elĉerpitaj torfejoj iĝis kampoj, sur kiuj plantas furaĝon la Borovska birdejo, uzanta kiel fekundigilon kokinajn fekojn.

En 1966 estis inaŭgurita monumento omaĝe al 20 lokanoj, pereintaj dum la Dua mondmilito. Inter ili estas fratoj Ivan, Sergej kaj Fjodor Marejev, kies nomon havas unu el la stratoj.

La Borovska birdejo () estis establita en 1959 (laŭ alia fonto en 1958) kaj origine estis destinita por 40 mil kokinoj. La  oni alportis  ovojn el la Izjumovskaja birdejo (vilaĝo Gauf, Omska provinco), el kiuj eloviĝis  kokidoj. En 1963 ĝi produktis 3,9 milionojn da ovoj. La unua direktoro en 1963 iĝis Sergej Miĥajloviĉ Nikulin, distingita en 1976 kiel Heroo de Socialisma Laboro. Tiun ĉi titolon ricevis ankaŭ laboristino Aleksandra Spiridonova (1966) kaj direktoro Aleksandr Sozonov (1986), kiu estris la birdejon en 1979—2008.

Ekde aprilo 1962 ĝi estis parto de sovĥozo "Ĉerviŝevskij" kaj estis ekonomie malprofita. La  la birdejo ricevis statuson de aparta entrepreno kaj rapide iĝis profita kaj progresanta. En 1978 ĝia konstruado estis kompletigita. En 1985 ĝi faris rekordon, produktinte 500 milionojn da ovoj kontraŭ la plej malalta prezo en Sovetunio. En 1970 en la birdejo laboris  homoj, en 1980 — , en 1993 — . La birdejo konstruis por sia personaro domojn, 3 infanĝardenojn, forcejon, sanatorion "Lastoĉka" (Hirundo), turistan ripozejon, sportejon kun naĝejo, sportan ĉevalejon kun rajdejo, jaĥto-klubon ĉe lago Andrejevskoje. En 1972 estis malfermita ĝia kulturdomo.

En 1983 tra la eluzitaj torfejoj estis konstruita ŝoseoj R-254 (Ĉerviŝeva landvojo) kaj R-402 (Jalutorovska landvojo). En 1985 aperis viadukto trans la fervojo. Ĉe la sudorienta flanko, trans la ŝoseo R-402 surloke de eluzitaj torfejoj aperis somerdomaj kooperativoj SNT Arĥitektor kaj SNT Miĉurinec-2.

 Vidu ankaŭ 
 Patruŝevo
 Vinzili
 Bogandinskoje

 Referencoj 

Kategorio:Vilaĝoj de Tjumena distrikto